**Bódvalenkei nyilatkozat**

Mi, roma, illetve roma programokat működtető civil szervezetek képviselői, akik 2013. április 5-én a nemzetközi romanap ünneplésére gyűltünk össze Bódvalenkén,

* mélységesen aggódva szerte Európában a romaellenesség és a romák ellen irányuló szélsőjobboldali populizmus terjedése miatt;
* frusztráltan amiatt, hogy a roma integráció évtizede nem hozta meg a kívánt eredményeket: a romák továbbra is hátrányos megkülönböztetés elszenvedői és továbbra is a legrosszabb értékeket mutatják fel a legfontosabb paraméterek: az oktatás, az egészségi állapot, a foglalkoztatás, a jövedelem és a lakhatás terén;
* súlyosan aggályosnak tartva, hogy egyes tagállamok rendszeresen megsértik az Európai Unió diszkriminációellenes és egyenlő jogokra vonatkozó jogszabályait, amint azt az Amnesty International és mások bőségesen dokumentálták;
* csalódottan amiatt, hogy az EU strukturális alapjainak tagállamok általi felhasználása nem javított Európa roma közösségeinek életén; sőt, egyes tagállamokban, mint például Magyarországon, a romák életfeltételei radikálisan rosszabbodtak az elmúlt néhány évben;
* megjegyezve, hogy az uniós finanszírozás struktúrája szerte Európában sok roma civil szervezetet tönkretett, ahelyett, hogy segítette volna őket;
* megfigyelve, hogy a tagállamok nem hívták le a rendelkezésre álló, a roma közösségek életének jobbítására fordítható uniós forrásokat;
* megjegyezve, hogy a romákra vonatkozó döntéshozatali folyamatokban nem sikerült túljutni a tessék-lássék hozzáálláson a roma szakértelem bevonását illetően;
* aggályát kifejezve amiatt, hogy nemzeti romaintegrációs stratégiák EU keretrendszerének sikeres végrehajtását akadályozhatja az, hogy ez a végrehajtás a tagállamokra van bízva;
* abban a hitben, hogy az Európai Uniónak az igazság, a szabadság és biztonság területének kell lennie – MINDENKI számára

Felhívja a Bizottságot, mint a Szerződések őrét, hogy

* kezdeményezzen kötelezettségszegési eljárást a tagállamok ellen akkor is, amikor megkülönböztetés-ellenes, illetve egyenlő jogokra vonatkozó jogszabályokat sértik meg;
* vizsgálja meg a tagállamok felelősségre vonhatóságának lehetőségét a nemzeti romaintegrációs stratégiák végrehajtásának területén is;
* hozzon létre egy romaintegrációs alapot vagy európai roma alapot,
  + amelyet közvetlenül a Bizottság irányítana,
  + terepmunkában bizonyított gyakorlattal rendelkező roma szakértők segítségével,
  + az alapnak legalább két fő területen kellene hosszú távú támogatást biztosítania
    - 1. az emberi jogok, az empowerment, az oktatás, a művészet és a kultúra terén jelentős szerepet játszó roma, és roma programokat működtető civil szervezetek számára
      2. (helyi és regionális) integrált megközelítésű, roma és roma programokat működtető civil szervezetek által kezdeményezett fejlesztési projektek a munkahelyteremtés, a szociális vállalkozások és más kulcsfontosságú területeken,
  + a korrupció megelőzése érdekében teljes átláthatósággal.